《蜀山道中》
明代·史谨

塞上秋光向晚多，无边胜槩入吟哦。太行旧畏羊肠险，驿路今从鸟道过。

眼底故人无鲍叔，军中诸将有廉颇。羁愁忽共云烟集，几处猿声出薜萝。

作者简介：明苏州府昆山人，字公谨，号吴门野樵。洪武中谪居云南，以荐为应天府推官，迁湘阴县丞。罢官后，侨居南京。性高洁，喜吟咏，工绘画。筑独醉亭，卖药自给。有《独醉亭诗集》。